  Виталий Пронин Дэри ёросысь Вуж Сентег гуртын 20-тӥ южтолэзе одӥгаз юртъерын тылпу потӥз. Ӵапак со вакытэ гурт вӧзтӥ машинаен ортчо вылэм кылкутытонъя управлениын ужасьёс. Зол ӵын потэмез адӟыса, 5 воргоронъёс ӝегатскытэк мынӥзы тылпу потэм интые. Отчы вуыса, адӟизы мунчо но кӧс турын возён лапас ӝуа шуыса. Соку ик жингыртӥзы тылпу кысӥсьёслы. Нош асьсэос, лопата, ведра кутыса лымы куяны но ву пазяны кутскизы, тылпу корка вылэ медаз лопырскы шуыса. Гуртысь пожарной дружинаысь машина вуэм бере тылпуэн нюръяськыны юрттӥзы. Озьы Ижкарысь пожарной охрана вуытозь, горд атаслы сьӧсьяськыны ӧз сётэ . Коркалэн кузёез арлыдо кышномурт вылэм. Со юртсэ, ваньбурзэ утем адямиослы бадӟым тау кариз. Э. Степанов Туспуктэм: 18.fsin.su  